b"\n_START_ARTICLE_\nComtat de Sobrarb\n_START_SECTION_\nGeografia\n_START_PARAGRAPH_\nAl segle IX Sobrarb era m\xc3\xa9s petit que avui i ocupava les valls de Fiscal, Broto, Bielsa i Gistau (en aragon\xc3\xa8s, Chistau; en castell\xc3\xa0 Gistain). Despr\xc3\xa9s es va expandir cap al nord i l'est, i avui es parla de Vell Sobrarb i Nou Sobrarb. El Sobrarb tradicional abasta l'espai entre el Cinca a l'est, la Serra de Ols\xc3\xb3n (que podia tenir el nom antic de Serra de Arbe) al sud, el Serrablo a l'oest, i la depressi\xc3\xb3 de l'Ara al nord, ja que no inclou ni A\xc3\xafnsa ni Boltanya.\n_START_SECTION_\nHist\xc3\xb2ria\n_START_PARAGRAPH_\nL'estudi del comtat de Sobrarb \xc3\xa9s molt complex, at\xc3\xa8s l'esc\xc3\xa0s nombre de not\xc3\xadcies que s'han transm\xc3\xa8s sobre la seva hist\xc3\xb2ria. La seva frontera sud estigu\xc3\xa9 delimitada per Probablement va estar dominat al comen\xc3\xa7ament del segle IX per Gal\xc3\xad Belascotenes i el seu fill i successor Garc\xc3\xada Gal\xc3\xadndez \xc2\xabel Dolent\xc2\xbb. \xc3\x89s possible que el primer comte aragon\xc3\xa8s independent Aznar Gal\xc3\xadndez exerc\xc3\xads tamb\xc3\xa9 el seu poder al Sobrarb sota la protecci\xc3\xb3 de l'Imperi Carolingi i que fos en aquest territori on Garc\xc3\xada Gal\xc3\xadndez \xc2\xabel Dolent\xc2\xbb s'aixequ\xc3\xa9s contra Aznar Gal\xc3\xadndez. En qualsevol dels casos, \xc3\xa9s segur que la tutela dels francs sobre el Sobrarb va ser molt estreta. D'altra banda, a la zona oriental, la vall de Gistau va mantenir relacions amb el Comtat d'Urgell. L'expansi\xc3\xb3, doncs, del comtat de Sobrarb va ser molt tardana, i nom\xc3\xa9s durant el regnat de San\xc3\xa7 III de Pamplona \xc2\xabel Gran\xc2\xbb, es documenta l'exist\xc3\xa8ncia d'un important monestir, el de Sant Victori\xc3\xa0 i la colonitzaci\xc3\xb3 llera avall de la vall del Cinca. En la divisi\xc3\xb3 eclesi\xc3\xa0stica el territori d'aquest antic comtat coincideix b\xc3\xa9 amb l'arxiprestat de Sobrarb."